paragraph_text: Ornella Muti (Rim, Italija, 9. ožujka 1955.) je talijanska glumica. Rođena je u Rimu, kao Francesca Romana Rivelli, od oca Talijana iz Napulja i majke Estonke. U mladosti fotomodel, na filmu debitira 1970. u drami La moglie più bella. Glumila je većinom u talijanskim filmovima, i povremeno u francuskim. 1980., ostvarila je prvu ulogu na engleskom jeziku, kao Princeza Aura u britanskom znanstveno fantastičnom spektaklu Flash Gordon, dok se od američkih filmova ističu Love and Money, Oscar i Once Upon a Crime.